《乐轩远日之祀岩尹方兄赋以七言用韵一首》
宋代·林希逸

事师如父理云然，到底难忘讲席前。身在必忧惟忌日，义存虽死似生年。

亲祠执奠疑容见，浅学孤恩枕膝传。长愧后生香一瓣，玉楼十二抵三千。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。